Hr Paul Kunimägi
Kaitseministeerium
Sakala 1
15094 Tallinn		Teie 31.03.2025 nr 12-1/25/131	
			
		Meie 25.04.2025 nr KV-4.1-3.1/25/6695-2	

Vastuskiri	

Austatud hr Kunimägi	

Kaitseväele on edastatud Kaitseministeeriumi 31.03.2025 dokument nr 12-1/25/131 „Seisukoha küsimine KSH mittealgatamise otsusele, Luige alevik Papi ja Papimetsa detailplaneeringu koostamise algatamine“.

Detailplaneeringu koostamise eesmärgiks on Luige alevikus Papi ja Papimetsa katastriüksuste (30402:001:0088 ja 30402:001:0091) jagamine ja moodustatud kruntidele ehitusõiguse määramine. Detailplaneeringusse on kaasatud ka Papiniidu ja 15 Tallinn-Rapla-Türi tee T2 katastriüksused (30401:001:2637 ja 30402:001:0115), mille kaudu lahendatakse ligipääs. Detailplaneeringuga moodustatakse 1 ärimaa krunt, 3 ärimaa krunti, 3 transpordimaa krunti ja 1 maatulundusmaa krunt.

Nimetatud kinnistud asuvad Männiku harjutusvälja piiranguvööndis ja on harjutusvälja naaberkinnistud.

Kaitseväe hinnangul asuvad Luige alevikus Papi ja Papimetsa katastriüksused (30402:001:0088 ja 30402:001:0091) Männiku harjutusvälja naaberkinnistutena, kus võib esineda väljaõppetegevusest tingitud müra. Kaitseministri 26.06.2015 määruse nr 16 „Riigikaitselise ehitise töövõime kriteeriumid, piirangute ruumiline ulatus ja andmed riigikaitselise ehitise töövõimet mõjutavate ehitiste kohta“ § 8 lõike 2 kohaselt on riigikaitselise ehitise piiranguvööndis lubatud ehitisi rajada, laiendada või ümber ehitada tingimusel, et need vastavad mürataseme nõuetele või ei vähenda riigikaitselise ehitise töövõimet. Kuigi tõenäoliselt ei ületa müra Papi ja Papimetsa katastriüksustel normtasemeid, võib see siiski olla häiriv. Dokumendis „Luige alevikus Papi ja Papimetsa detailplaneeringu keskkonnamõju strateegilise hindamise eelhinnang. Versioon: 16.03.2025“ on märgitud, et planeeringuala kattub täielikult Männiku harjutusvälja riigikaitselise ehitise piiranguvööndiga, kuid mürahäiringut ei ole käsitletud samal viisil nagu tugimaantee või raudteetrassi puhul.

Lugupidamisega	

[ allkirjastatud digitaalselt ]

Eero Neemla	
Kolonel	
Kaitseväe peastaabi analüüsi- ja planeerimisosakonna ülem	

Peeter Subbi 717 1520
peeter.subbi@mil.ee